ANUTU Yl GAGEK MUGIN SEN 

Yuseke I 
i;l-25 Anutu Tung Ngqg Pin 

1-5 Vu mugin sen Anutu tung yagek los dob, 
lob dob neggep mens. Lob Anutu yi Anon Vabuung 
vare neggee rak be I vavune vuheng meris, gemala 
kenu rot. Lob Anutu ner be, "Rangah jak." Lob 
rangah rak, gAnutu le be rangah sen nivesa, lob ner 
are nebe Rangah, log rangah neruu buk, mAnutu 
ner are nebe Buk. Yik yoh vu buk mugin sen. 
6-8 Rek Anutu nener ggokin yah lob beggob vu 
bel ahu sen meverup beya tok rak yagek vavune, sen 
Anutu ner are nebe Yagek lo. Yik yoh vu buk luu 
sen. 

9-13 Rek Anutu ner loo saga geya revuh ti, lob 
dob neggep kelok sen. Lok mem Anutu ner ggokin 
yah lob kele los vos pin kip rak dob lo, beverong 
rot. Yik yoh vu buk loo saga. 

14-19 Rek mem Anutu ner ggokin yah lob 
betuheng los kwev genyeg depum rak yi avi . 
Nyeg verup in natum rangah gekwev los betuheng 
deeverup in denatum dok buk. Log Anutu nevong 
ngaa sene in be tato ngebek luuho kwev los buk 
lob, yik yoh vu buk luubeluu saga. 
20-23 Anutu ner ggokin yah log gel anon rak, 
los ngaa pin sen deneggep bel ayo lob ngahij I ok 
rot. Rek Anutu tung sok aggagga ving lob ngahij 
lok medenetu ngahi seke rak lob, yik yoh vu buk 
nemadvahi saga. 

24-25 Anutu ner ggokin yah lob, book aggagga 
los sag aggagga anon rak vu dob lob, yik netung 
nyel los gab aggagga ving, ngaa pin sen deeggevek 
dob lo, lob ngaa pin sen deverong rak. Log 
Anutu vo nos vu ngaa ma I a- turn-sen pin in be dega. 



1:26 - 2:25 Anutu Tung Mehonon 

1:26-2:25 Anutu vong in be getung mehonon lob 
yik netung maluh luuho aveh log semu luuho yoh vu 
yf Anutu. 

(Yuseke 2) 

1-25 Neko dob lob semu mehonon rak. Lob 

yik ve saheng mala-tum-sen-yi lok ya neru log mala 
turn, lob Anutu ner are nebe Adam. Ggovek ya 
saga lok mem Anutu vong huk anon bopata ti vu lob 
tung Adam luk ya. Huk anon sen neggep negin bel 
ti sagu, lok nyeg ti sen are nebe Eden. Lob kele 
mala-tum-sen-yi luuho kele ajak-nipaya-los-nivesa- 
ni sen denare lok huk anon vuheng atov. 

Rek Anutu ner vu Adam be, "Gwegin 
huk anon sene, los gegwa kele anon pin. Mu kele 
ajak-nipaya-los-n ivesa-ni sen, lok nare huk anon 
vuheng atov lo, su gegwa anon re. Be gegwa anon 



og rek gejak ngaa nipaya los ngaa nivesa pin ni, 
mu be gegwa og rek genadiik." 

Ggovek saga lob Anutu ko book gesag los 
sok, ngaa pin sen depum rak yi avi lo, meko meya 
vu Adam lob Adam vo ggev rak sir. Lok turn Anutu 
ner be, "Adam perurek timu rek medo nipaya, om 
sa semu aveh vu in be aveh dok vu menatu yi vene " 
Lob Anutu vong Adam diik meeggep lob vo kweben 
ti ver mesemu Adam kweben bemir yah Vo kweben 
ti ver mesemu aveh rak, lok mem Adam kedi mala 
turn rak lob Anutu li aveh vu, Rek Adam ner vu 
aveh nebe, "Hong mehonon nebe sa. Anutu ko 
sa kwebeg nye dus ti mesemu hong rak, om sa 
naner hong nabe Aveh." Lok turn maluh degevuu 
amaj lo ataj lo na, gedegeko aveh geluuho luu luu 
denatu anon ti ti. Lob Anutu ner vu luu ho be, 
"Meluu gweko nalumin mengahimin seke dok in 
gwegin ngaa pin sen denedo dob lo." Log luuho 



ahef tok lok luuho su nij mum re. Rek Anutu nele 
ngaa pin sen netung lo, lob nele be nivesa rot. 
Yoh vu buk nemadvahi-videk-ti saga lob, huk sene 
maya, gAnutu sewah lok buk nemadvahi-videk-luu 
lob yik nevong ggev rak. 

Yuseke 3 
3:1-24 Mehonon Deevong Paya 

1-7 Nyel nevong ngaa los kwa, lob yik ner 

vu aveh be, "Mak Anutu ner be meluu su gwa kele 
anon ti re?" Rek aveh ner be, "O! Aluu naha, 
mu kele anon sen lok nare huk anon vuheng atov 
lo, aluu su rek aga anon re. Be aluu gako maga 
oga, aluu rek nadiik." Lob nyel ner vu nebe, "O! 
Meluu su rek nadiik re. Gak Anutu rak ni nebe 
meluu kwamin natok jak ngaa nivesa los nipaya ni 
nabe yi Anutu." Rek aveh nele kele anon sen lob 
ahe neving rot lob rur megga, gevo vahi vu regga 
ving meregga gga. Gga lob luuho deerak nij nebe 

luuho ahej tok om (uuho deriv beguk ris ggerin sir 
netu hir ngwii. 

8-21 Nyeg ggovek ya lob Anutu yam lok huk 

mele, lob Adam luuho vene dengo be nekelevek 
lob luuho ya derivin lok kele degwa bedeedo. Lob 
Anutu tahi ya vu Adam be, "Hong geedo tena?" 
Rek Adam ner be, "Sa hango be geekwelevek lob 
sehoneng in hong rot in be saheg netok, om aluu 
arivin." Lok mem Anutu ner vu be, "Re ner vu 
meluu be meluu ahemin toka? Meluu newa kele 
anon sen sener in lo ma va?" Rek Adam ner be, 
"Aveh sen geevong vu sa lo, sen neko kele anon 
mevo vu sa meseha." Lok turn aveh ner be, "Nyel 
pelepin sa meseha lo." Lob Anutu ner vu nyel be, 
"Om gena jak babum megegwa kebus jak buk pin. 
Sa gevong nabe hong mewis losho aveh yi mewis 
rek denis sir. Hong rek gejanga vaha ketu, log 
yik rek bake yum katak jak. " Lob Anutu ner vu 



aveh be, "Rek gebimengin nalum ba, bev jak hong 
rot, rek ma I am anon in reggam nah, beyik rek bo 
ho rek vu hong . " Lob mem ner ya vu Adam be, 
"Vos los ngaa niggin-ggin rek nakip [ak dob lob 
gemedo gwevong huk bop los kerus in gegwa nos 
rek noh vu buk pin. Sa semu hong rak dob lob 
rek genatu dob gokin nah." Ggovek saga, lob 
Anutu ko sag navi meneduu netu fob beluuho deerop 
lob, Adam ner vene are nebe Eva, lob netu mehonon 
pin hir degwa. 

22-24 Adam luuho Eva derak ngaa nivesa los 
nipaya ni lo, lob Anutu tii luuho in su rek dega 
kele mala-tum-sen-yi anon geving re, lob mem 
yik nevong anger ti los yi paggepek pelibin sen 
in negin huk anon saga los kele mala-tum-sen-yi, 
lob maluh luuho aveh devuu huk anon nivesa sagu 
lob maluh ya melah huk mewis ti. 

